Anjing Newfoundland

**Anjing Newfoundland** ialah satu baka anjing pekerja besar. Ia mungkin berwarna hitam, kelabu, perang, atau hitam dan putih. Walau bagaimanapun, di Dominion Newfoundland, sebelum politi ini menjadi sebahagian Kanada, hanya anjing hitam dan Landseer (putih dan hitam) dianggap sebagai anggota betul bagi baka ini. Ia pada asalnya dibiakbakakan dan digunakan sebagai anjing pekerja untuk nelayan di Newfoundland.

Ia cemerlang dalam penyelamatan air/penyelamatan nyawa kerana binaan berotot, lapis bulu ganda tebal, kaki renang, dan kebolehan renangnya.

## Perihal

### Penampilan

Anjing Newfoundland (*newf* atau *newfie*) mempunyai kaki berselaput dan lapis bulu ganda yang terdiri daripada bulu lembut padat untuk mengekalkan kehangatan dan lapis bulu luar kalis air, kasar, dan sederhana panjang. Jantan biasanya berukuran seberat  dan betina seberat , menempatkannya dalam julat berat "Gergasi"; tetapi sesetengah anjing Newfoundland telah diketahui berukuran seberat lebih daripada  — dan yang terbesar dalam rekod berukuran seberat  dan sepanjang lebih daripada  dari hidung ke ekor, lalu menempatkannya sesama baka anjing terbesar. Ia mungkin membesar sehingga setinggi  pada paras bahu.

Warna piawai American Kennel Club (AKC) bagi anjing Newfoundland merupakan hitam, perang, kelabu, dan putih dan hitam (kadang-kadang dirujuk sebagai anjing Landseer). Warna lain adalah mungkin tetapi tidak dianggap sebagai warna jarang atau lebih berharga. The Kennel Club (KC) hanya mengizinkan hitam, perang, dan putih/hitam; Canadian Kennel Club (CKC) hanya mengizinkan hanya hitam dan putih/hitam. Corak "anjing Landseer" dinamai sempena seniman, Sir Edwin Henry Landseer, yang menampilkannya dalam banyak lukisan beliau. Persekutuan Kinologi Antarabangsa (FCI) menganggap ECT Landseer ("Jenis Benua Eropah") sebagai baka terpisah. Ia merupakan anjing putih lebih tinggi dan lebih sempit dengan tanda-tanda hitam yang tidak dibiakbakakan dengan anjing Newfoundland.

Tulang amat besar pada anjing Newfoundland memberinya jisim, manakala perototan besarnya memberinya kuasa yang diperlukan olehnya untuk menghadapi ombak laut bergelora dan pasang surut kuat. Anjing ini mempunyai keupayaan paru-paru besar untuk merenangi jarak amat jauh dan lapis bulu ganda tebal, berminyak, dan kalis air yang melindunginya daripada kesejukan air berais.

## Kesihatan
Sebuah kajian United Kingdom tahun 2024 mendapati jangka hayat sebanyak 11 tahun untuk baka ini berbanding dengan purata 12.7 tahun untuk baka tulen dan 12 tahun untuk baka silang. Sebuah kajian Sweden tahun 2005 tentang rekod insurans mendapati bahawa 62% daripada jumlah anjing Newfoundland mati menjelang usia 10 tahun, yang lebih tinggi daripada kadar keseluruhan pada 35% daripada jumlah anjing yang mati menjelang usia 10 tahun.

Beberapa keadaan yang terhadapnya anjing Newfoundland cenderung termasuk: dermatitis jilatan akral, hipotiroidisme, iktiosis, penyakit kulit alahan, dan seborea primer.

Sebuah kajian tentang kes rujukan di sebuah klinik veterinar di Amerika Syarikat mendapati bahawa anjing Newfoundland cenderung terhadap kardiomiopati terdilat (DCM), dengan 1.3% jumlah anjing yang menghidap keadaan ini. Sebuah kajian Sweden mendapati bahawa 16% daripada populasi anjing Newfoundland dengan DCM menghidap ektopi ventrikel. Sebuah kajian Inggeris mendapati bahawa 77% daripada populasi anjing Newfoundland dengan DCM menghidap pemfibrilan atrium.

Sebuah kajian Amerika yang menyemak lebih daripada sejuta kes yang dibentangkan kepada 27 buah hospital pengajar veterinar di Amerika Utara mendapati anjing Newfoundland sebagai yang paling cenderung terhadap displasia pinggul anjing, dengan 17.16% daripada populasi anjing yang menghidap keadaan ini berbanding dengan 3.52% secara keseluruhan. Kajian sama ini mendapati bahawa anjing Newfoundland juga mempunyai prevalens tertinggi bagi kekurangan ligamen krusiat kranium (CCLD) dengan 8.9% daripada populasi anjing yang menghidap keadaan ini berbandin dengan kadar keseluruhan 2.55%. Untuk anjing yang didiagnosis dengan kedua-dua keadaan, anjing Newfoundland sekali lagi mempunyai prevalens tertinggi dengan 2.86% yang menghidap kedua-dua displasia pinggul dan CCLD berbanding dengan 0.3% secara keseluruhan. Sebuah lagi kajian Amerika ke atas sejuta rekod penilaian pinggul dan suku juta rekod penilaian siku pada anjing yang berusia lebih daripada 2 tahun mendapati prevalens sebanyak 24.8% untuk displasia pinggul — yang tertinggi dalam kajian — dan 22.7% untuk displasia siku.

Anjing Newfoundland cenderung terhadap volvulus pendilatan gastrik (GDV). Dalam tinjauan anggota kelab baka di United Kingdom, 10% kematian anjing Newfoundland didapati disebabkan oleh GDV berbanding dengan kadar keseluruhan 2.5% walaupun kajian ini menghasilkan laporan berat sebelah kerana sifat sukarela dan saiz sampel kecil.

## Sejarah

### Asal usul
Analisis genomik menunjukkan bahawa anjing Newfoundland berkaitan dengan spaniel air Ireland, anjing pengutip Labrador, dan anjing pengutip berbulu keriting.

Anjing Newfoundland pada asalnya dibiakbakakan dan digunakan sebagai anjing pekerja untuk para nelayan di Newfoundland.

Pada awal tahun 1880-an, nelayan dan peneroka dari Ireland dan England mengembara ke Grand Banks of Newfoundland. Di sana, mereka memerihalkan dua jenis bagi anjing pekerja. Salah satu bertubuh berat, besar dengan lapis bulu seakan-akan panjang, dan satu lagi bertubuh bersaiz sederhana - anjing air aktif dan berlapis bulu licin. Baka lebih berat dikenali sebagai anjing besar Newfoundland, atau anjing Newfoundland. Baka lebih kecil dikenali sebagai anjing kecil Newfoundland, atau anjing air St. John's. Anjing air St. John's menjadi baka pengasas bagi anjing pengutip moden. Kedua-dua baka digunakan sebagai anjing pekerja untuk menarik jala dengan anjing besar Newfoundland yang juga digunakan untuk menghela kereta dan peralatan lain.

Telah ada cadangan bahawa anjing Newfoundland asli yang tinggal di pulau itu adalah lebih kecil; menurut teori, baka tempatan lebih kecil dibiakbakakan dengan mastif apabila dijual kepada orang Inggeris dan versi Inggeris dipopularkan sebagai anjing Newfoundland moden.

### Reputasi
Peranan kerja baka ini berbeza-beza. Banyak kisah telah diceritakan tentang keberanian yang dipamerkan oleh anjing Newfoundland dalam aksi pengembaraan dan penyelamatan nyawa. Sepanjang dua abad terkini, ini telah mengilhami sebilangan seniman, yang telah menggambarkan anjing dalam lukisan, pada batu, pada gangsa, dan pada porselin. Salah seekor anjing Newfoundland masyhur dinamai Seaman, salah seekor anjing paling banyak mengembara dalam sejarah manusia, yang menemani penjelajah Amerika Lewis dan Clark dalam ekspedisi mereka dari Sungai Mississippi ke Pasifik dan perjalanan kembali, perjalanan yang mengambil masa tiga tahun. Patungnya termasuk dalam banyak tugu Lewis dan Clark. Banyak buku kanak-kanak telah ditulis tentang Seaman.

Baka ini berkembang pesat di United Kingdom, sehingga tahun 1914 dan sekali lagi pada tahun 1939, apabila angkanya menyusut sampai hampir lenyap akibat sekatan masa perang. Sejak tahun 1950-an, terdapat peningkatan mantap dari segi angka dan kepopularan, walaupun hakikat bahawa saiz besar dan kesukaan terhadap lumpur dan air pada anjing Newfoundland menjadikannya tidak sesuai sebagai anjing peliharaan untuk banyak isi rumah.

### Penyelamatan air
Semasa hari kedua liputan Discovery Channel bagi Kejohanan Kebangsaan Eukanuba American Kennel Club pada 3 Disember 2006, juruacara Bob Goen melaporkan bahawa anjing Newfoundland mempamerkan kecenderungan sangat kuat untuk menyelamatkan orang daripada air. Goen menyatakan bahawa seekor anjing Newfoundland secara bersendirian membantu dalam penyelamatan 63 orang pelayar nahas kapal. Kelab-kelab kenel di serata Amerika Syarikat menganjurkan Demonstrasi Penyelamatan Anjing Newfoundland, serta menawarkan kelas di lapangan. Banyak lawatan bot pelabuhan di St. John's mempunyai seekor anjing di atas kapal untuk daya tarikan tempatan serta untuk keselamatan penumpang.

* Seekor anjing Newfoundland tidak bernama disebut sebagai penyelamat Napoleon Bonaparte pada tahun 1815. Semasa pelarian masyhurnya dari buangan di pulau Elba, laut bergelora menumbangkan Napoleon ke laut. Anjing seorang nelayan melompat ke laut dan mengekalkan Napoleon terapung sehingga beliau dapat mendarat dengan selamat.
* Pada tahun 1828, Ann Harvey dari Isle aux Morts, bapa beliau, adik beliau, dan anjing Newfoundland bernama Hairyman menyelamatkan lebih daripada 160 orang pendatang Ireland daripada brig karam *[[Despatch (brig)|Despatch]]*.
* Pada tahun 1881, di Melbourne, Australia, seekor anjing Newfoundland bernama Nelson membantu untuk menyelamatkan Thomas Brown, seorang pemandu teksi yang dihanyutkan oleh air banjir di Swanston Street pada malam 15 November. Kolar anjing tembaga Nelson yang terukir dengan namanya telah bertahan dan 130 tahun selepas penyelamatan itu, kolar itu diperoleh oleh Muzium Negara Australia dan menjadi sebahagian daripada Koleksi Sejarah Kebangsaan.
* Pada awal abad ke-20, seekor anjing yang dianggap sebagai anjing Newfoundland menyelamatkan 92 orang yang berada di atas *SS Ethie* yang karam di Semenanjung Utara Newfoundland semasa ribut salji. Anjing itu mendapatkan tali yang dicampak ke dalam perairan bergelora oleh mereka yang berada di atas geladak dan membawa tali itu ke pesisir kepada orang yang menunggu di pantai. Kendong keselamatan dipasang pada tali dan semua yang berada di atas kapal itu dapat menyeberang ke pesisir termasuk seorang bayi di dalam beg surat. Bangkai kapal masih dapat dilihat di Taman Negara Gros Morne. Puisi E. J. Pratt "Carlo", dalam keluaran November 1920 bagi *[[Canadian Forum]]*, memperingati anjing ini.
* Pada tahun 1995, seekor anjing Newfoundland berusia 10 bulan bernama Boo menyelamatkan seorang lelaki kurang upaya pendengaran daripada lemas di Sungai Yuba di California Utara. Lelaki itu terjatuh ke dalam sungai ketika mengorek untuk mencari emas. Boo terpandang lelaki yang bergelut itu ketika ia dan pemiliknya berjalan di sepanjang sungai. Anjing Newfoundland itu menurut naluri terjun ke dalam sungai, memegang lengan lelaki yang lemas itu, dan membawanya ke tempat yang selamat. Menurut Janice Anderson, pembiak baka anjing Newfoundland itu, Boo tidak pernah menjalani latihan rasmi dalam penyelamatan air.

Bukti lanjut bagi kemampuan anjing Newfoundland untuk penyelamatan atau sokongan aktiviti penyelamatan nyawa dikupas dalam sebuah rencana tahun 2007 oleh BBC. Baka ini meneruskan peranan itu kini, bersama-sama dengan anjing Leonberg, anjing pengutip Labrador, dan anjing pengutip keemasan; ia digunakan di Sekolah Anjing Penyelamat Itali, yang diasaskan oleh Ferruccio Pilenga.

### Hubungan dengan baka lain
Anjing Newfoundland mengongsi banyak trait fizikal dengan mastif dan anjing jenis *molosser*, seperti anjing Santo Bernard dan mastif Inggeris, termasuk tungkai teguh, kepala besar dengan muncung sangat lebar, leher tebal mirip lembu jantan, dan struktur tulang sangat tegap. Banyak anjing Santo Bernard mempunyai anjing Newfoundland dalam keleluhurannya. Anjing Newfoundland dibawa dan diperkenalkan ke dalam baka anjing Santo Bernard pada abad ke-18 apabila penduduk diancam oleh epidemik distemper anjing. Kedua-duanya mengongsi banyak ciri pada banyak baka anjing penjaga haiwan ternakan, seperti anjing besar Pyrénées.

Oleh sebab kekuatannya, anjing Newfoundland menjadi sebahagian daripada ternakan asasi bagi anjing Leonberg (yang cemerlang dalam penyelamatan air dan diimport oleh Pemerintah Kanada untuk tujuan itu); dan anjing air Moscow yang pupus, suatu percubaan gagal untuk menghasilkan anjing penyelamatan nyawa oleh kenel negeri Rusia—silangan luar malang dengan anjing gembala Kaukasus itu melahirkan anjing yang lebih mahir menggigit daripada menyelamatkan orang.


Adamcoat.jpg|Seekor anjing Newfoundland yang baring di sebelah lapis bulu bawah musimannya yang ditanggalkan dengan sikat
Acerratownik.JPG|Banyak kisah telah diceritakan tentang keberanian yang dipaparkan oleh anjing Newfoundland dalam aksi pengembaraan dan penyelamatan nyawa
2185-12651526048EsR.jpg|Anjing unit penyelamatan sungai Newfoundland yang beraksi
Female Newfs.jpg|Banyak anjing Newfoundland diketahui terliur berlebihan, terutamanya dalam iklim lebih panas atau pada hari-hari panas
dog3.jpg|Seekor anak anjing Newfoundland berusia lapan minggu
Newfoundlanddogstamp.jpg|Sekeping setem Newfoundland
Landseer, Edwin Henry (Sir, RA) - Lion- A Newfoundland Dog - Google Art Project.jpg|Tanda-tanda klasik "anjing Landseer" pada baka ini berkait dengan lukisan-lukisan seperti ini oleh Sir Edwin Henry Landseer: *[[Lion, a Newfoundland Dog]]*, 1824. Sesetengah orang percaya bahawa tanda-tanda ini merupakan petunjuk bagi baka terpisah yang dikenali sebagai anjing Landseer yang dinamai sempena beliau.
Newfoundland dog rescue instinct.jpg|Anjing Newfoundland, seperti yang ini bernama "Dragon", mempunyai naluri semula jadi penarikan orang dari perairan tanpa menjalani latihan.


## Anjing Newfoundland terkenal

### Napoleon the Wonder Dog
Anjing Newfoundland hitam menyeluruh masyhur ini tampil sebagai tarikan bintang dalam Sarkas Ajaib Van Hare dari tahun 1862 dan selama bertahun-tahun selepas itu dalam salah satu aksi sarkas pengasas England, mengembara ke seluruh Eropah. Anjing sarkas ini dikenali sebagai "Thousand Guinea Dog Napoleon" atau "Napoleon the Wonder Dog". Pemilik sarkas, G. Van Hare, melatih anjing Newfoundland lain untuk melakukan rutin lari berhalangan dengan babun berpakaian sebagai joki untuk menunggang anjing-anjing itu. Walau bagaimanapun, "anjing ahli sihir"-nya Napoleon ialah kegemarannya dan memegang kedudukan istimewa dalam Sarkas Ajaib itu. Napoleon bersaing untuk melompat menentang saingan manusia, melompati kuda dari papan anjal dan menari mengikut muzik.

Napoleon the Wonder Dog menjadi aksi amat popular di London sejak kemunculan sulungnya di Pavilion Theatre pada 4 April 1862 dan seterusnya sehingga kematiannya yang tidak kena dengan masa beberapa tahun kemudian apabila ia tergelincir dan terjatuh semasa sesi latihan sarkas. Pada kemuncak kemasyhurannya, persembahannya diterangkan dalam Illustrated Sporting News and Theatrical and Musical Review London seperti berikut (terjemahan): "Sinopsis hiburannya:— Ia mengeja namanya sendiri dengan huruf, juga nama Prince of Wales; dan apabila ia ditanya tentang bakal kata tentang Baginda Yang Pengasih, ia meletakkan huruf untuk membentuk 'Tuhan Selamatkan Ratu'. Ia memainkan permainan kad dengan mana-mana budiman dan melakukan helah tiga kad yang terkenal yang disokong oleh tuannya pada 100 berbanding dengan 1. Juga 'The Disappearance,' a la Robin. Ia membuat persembahan dalam sarkas sama seperti kuda helah, *en liberté*, memberikan gaya ligas Sepanyol seiring dengan muzik, juga melompati palang, melalui belon, dengan banyak helah lain dengan perwatakan paling menarik".

Apabila Napoleon the Wonder Dog mati pada usia 12 tahun, kematiannya diumumkan dalam beberapa akhbar British, termasuk Sheffield Daily Telegraph, yang menyebut kehilangan itu pada 5 Mei 1868, seperti berikut (terjemahan): "KEMATIAN SENIMAN BERKAKI EMPAT TERSANJUNG . — Anjing terkenal En. Van Hare, Napoleon, yang digelar 'Anjing Ahli Sihir', mati pada 24 hb bulan lepas, berumur dua belas tahun. Ia spesimen mulia bagi baka anjing Newfoundland (berat hampir 200 lb) yang kerananya ia memenangi hadiah dalam Pertunjukan Anjing Dewan Pertanian pertama. Selain penampilan dan simetrinya yang mengagumkan, ia haiwan paling luar biasa bijak dan amat terlatih yang pernah diketahui. Ia kini dipulihara dan secantiknya dipasang oleh ahli alamiah terkenal, En. Edwin Ward. — Era".

### Anjing Newfoundland masyhur lain

* **[[Bashaw (Matthew Cotes Wyatt)]]**: anjing kegemaran *Earl* Dudley dan ilham untuk arca oleh Matthew Cotes Wyatt di Muzium Victoria dan Albert di London
* **Bilbo**: seekor anjing Newfoundland penyelamatan nyawa di pantai Sennen di Cornwall—disebut sebagai penyelamat bagi tiga nyawa
* **Boatswain**: anjing peliharaan pemuisi Inggeris Lord Byron dan subjek puisinya "Epitaph to a Dog". Byron mencuba untuk merawat Boatswain apabila ia menghidap rabies, namun tidak berjaya. Apabila Boatswain mati, Byron mendirikan tugu untuknya di Newstead Abbey.
* **Bouncer**: dipersembahkan oleh kanak-kanak Newfoundland, dengan kereta tarikan anjing, sebagai hadiah kepada *Duke* dan *Duchess* Cornwall dan York (kemudian George V dan Permaisuri Mary), semasa lawatan mereka ke koloni pada tahun 1901
* **Frank**: maskot tidak rasmi bagi Orphan Brigade semasa Perang Saudara Amerika
* **[[Gander (anjing)|Gander]]**: maskot Perang Dunia Kedua bagi Royal Rifles of Canada, juga dikenali sebagai "Sarjan Gander", yang terkorban semasa beraksi dalam Pertempuran Hong Kong apabila ia membawa sebiji grenad menjauh daripada askar tercedera. Atas sebab ini, ia dianugerahi Pingat Dickin PDSA selepas peristiwa itu pada tahun 2000. Sebuah tugu peringatan dapat dilihat di Taman Peringatan Warisan Gander (Gander, NL).
* **[[Gipsy (anjing)|Gipsy]]**: Anjing milik Lemuel dan Emma Wilmarth yang menyelamatkan Emma daripada lemas, hidup sehingga usia 23 tahun dan mengilhamkan puisi oleh pengasas ASPCA Henry Bergh.
* **Luath**: Anjing Newfoundland Landeer milik J. M. Barrie dan ilham untuk "Nana", pengasuh kanak-kanak keluarga Darling dalam Peter Pan.
* **Neptune**: anjing Newfoundland tua yang dihadiahkan oleh Jane Franklin kepada suami beliau Sir John Franklin untuk ekspedisi Franklin hilang. Keterangan orang Inuit mencadangkan bahawa anjing itu hidup dan memburu karibu dengan para orang terselamat terakhir pada tahun 1850-an, bertahun-tahun selepas ekspedisi itu terlihat oleh orang Eropah.
* **[[Rigel (anjing)|Rigel]]**: anjing peliharaan tuntutan milik pegawai pertama William Murdoch di atas RMS ''Titanic''. Murdoch tewas bersama dengan kapal, namun Rigel berenang selama tiga jam berikutnya ke arah bot penyelamat sehingga diselamatkan oleh RMS ''Carpathia''. Rigel terkenal sebagai wira yang menyedarkan kapten kapal *Carpathia* tentang para orang terselamat yang sudah lemah sebelum kapal itu melanggar mereka. Rigel diadopsi oleh anak kapal, Jonas Briggs. Kewujudannya dan kisahnya telah diketepikan sebagai olok-olok.
* **[[Sable Chief]]**: Maskot Perang Dunia Pertama bagi Rejimen Diraja Newfoundland
* **[[Seaman (anjing)|Seaman]]**: namanya pernah salah dibaca sebagai *Scannon*, anjing ini mengembara dengan Ekspedisi Lewis dan Clark dari Sungai Mississippi ke Lautan Pasifik dan dalam perjanan pulang, perjalanan tiga tahun (1804 hingga 1806). Teg kolarnya, sekian lama hilang tetapi pernah berada di muzium, bertuliskan:

* **[[Swansea Jack]]**: anjing penyelamatan Wales masyhur yang dikenal pasti sebagai anjing Newfoundland, tetapi perpenampilan lebih seperti anjing pengutip berbulu rata moden

## Galeri

Ohle01.jpg|Seekor anjing Newfoundland perang
Junger Rüde.jpg|Seekor anjing Landseer
Bearb josh04 07.JPG|Seekor anjing Newfoundland hitam
Wilma vuxen.jpg|Potret anjing Newfoundland


## Lihat juga
* Senarai baka anjing

## Catatan

## Rujukan

## Bacaan lanjut

* 
*